CELEX: 32013D0783
Language: hr
Date: 2013-12-18 00:00:00
Title: 2013/783/EU: Provedbena odluka Komisije оd 18. prosinca 2013. kojom se utvrđuje da privremena obustava povlaštenih carina utvrđena u skladu s mehanizmom stabilizacije za banane iz Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane, nije primjerena za uvoz banana podrijetlom iz Perua za 2013.

20.12.2013   
            
            
               HR
            
            
               Službeni list Europske unije
            
            
               L 346/73
            
         PROVEDBENA ODLUKA KOMISIJE
   оd 18. prosinca 2013.
   kojom se utvrđuje da privremena obustava povlaštenih carina utvrđena u skladu s mehanizmom stabilizacije za banane iz Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane, nije primjerena za uvoz banana podrijetlom iz Perua za 2013.
   (2013/783/EU)
   EUROPSKA KOMISIJA,
   uzimajući u obzir Ugovor o Europskoj uniji i Ugovor o funkcioniranju Europske unije,
   uzimajući u obzir Uredbu (EU) br. 19/2013 Europskog parlamenta i Vijeća od 15. siječnja 2013. o primjeni bilateralnih zaštitnih klauzula i mehanizma stabilizacije za banane iz Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane (1), a posebno njezin članak 15.,
   budući da:
   
               (1)
            
            
               Sporazumom o trgovini između Europske unije i njezinih država članica, s jedne strane, i Kolumbije i Perua, s druge strane, uveden je mehanizam stabilizacije za banane koji je privremeno stupio na snagu 1. kolovoza 2013. u pogledu Kolumbije i 1. ožujka 2013. u pogledu Perua.
            
         
               (2)
            
            
               U skladu s tim mehanizmom i u skladu s člankom 15. stavkom 2. Uredbe (EU) br. 19/2013, ako se premaši definirani granični obujam za uvoz svježih banana (tarifni broj 0803 90 10 kombinirane nomenklature Europske unije) iz Kolumbije ili Perua, Komisija donosi provedbeni akt kojim može privremeno obustaviti povlaštene carine koje se primjenjuju na uvoz banana iz Kolumbije ili Perua ili utvrditi da takva obustava nije primjerena.
            
         
               (3)
            
            
               Odluka Komisije donosi se u skladu s člankom 8. Uredbe (EU) br. 182/2011 Europskog parlamenta i Vijeća (2), u vezi s njezinim člankom 4.
            
         
               (4)
            
            
               Čini se da je uvoz svježih banana podrijetlom iz Perua u Europsku uniju u studenome 2013. premašio prag utvrđen u prethodno spomenutom Sporazumu o trgovini.
            
         
               (5)
            
            
               U tom je kontekstu, u skladu s člankom 15. stavkom 3. Uredbe (EU) br. 19/2013, Komisija razmotrila učinak dotičnog uvoza na stanje tržišta Europske unije za banane, uzimajući u obzir, među ostalim, učinak dotičnog uvoza na razinu cijene u Uniji, razvoj uvoza iz drugih izvora te ukupnu stabilnost tržišta Unije.
            
         
               (6)
            
            
               U razdoblju od listopada 2012. do rujna 2013. uvoz svježih banana iz Perua činio je samo 1,8 % ukupnog uvoza svježih banana u Europsku uniju (utemeljeno na brojkama Eurostata).
            
         
               (7)
            
            
               Uvoz svježih banana iz drugih tradicionalnih zemalja izvoznica, posebice Kolumbije, Kostarike i Paname, i dalje je uvelike ispod pragova utvrđenih za njih u usporedivim mehanizmima stabilizacije, a tijekom proteklih triju godina taj uvoz prati iste trendove i jedinične vrijednosti.
            
         
               (8)
            
            
               U studenome 2013. nisu uočene znatne razlike u prosječnoj veleprodajnoj cijeni banana na tržištu Unije (0,99 EUR po kilogramu) u usporedbi s prosječnim cijenama banana u proteklim mjesecima.
            
         
               (9)
            
            
               Osim toga, nema indikacija o tome da se uvozom svježih banana iz Perua iznad definiranoga godišnjega graničnog obujma uvoza ometa stabilnost tržišta Unije ili da je to imalo znatan utjecaj na situaciju proizvođača u EU-u.
            
         
               (10)
            
            
               Na temelju navedenih razmatranja Komisija je zaključila da obustava povlaštenih carina nije primjerena za uvoz banana podrijetlom iz Perua. Europska komisija nastavit će pozorno pratiti uvoz banana iz Perua,
            
         DONIJELA JE OVU ODLUKU:
   Članak 1.
   Tijekom 2013. nije primjerena privremena obustava povlaštenih carina za uvoz svježih banana s tarifnim brojem 0803 90 10 kombinirane nomenklature Europske unije podrijetlom iz Perua.
   Članak 2.
   Ova Uredba stupa na snagu na dan objave u Službenom listu Europske unije.
   
      Sastavljeno u Bruxellesu 18. prosinca 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 17, 19.1.2013., str. 1.
   
      (2)  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).